S`Highlight in Lak See isch dr Rit ufem Elefant gsi. Über es Stägeli simer ins Sitzgstell überä gstiegä, wo uf em Elefant feschtbundä gsi isch. Dr Elefantäführer het direkt hinter dä Ohrä vom Elefant platz gnoh, doch dört isch är nid lang blibä sitzä! Eusä Elefant lauft drum gärn im Wasser. Afangs het är nur d`Füess es bits badet, doch spöter isch är so wit ins Wasser inä, dass nur no dr Ruggä trockä bliebä isch. Mir hei Glück gha, es het Ihm nid so guet gfallä, dass är sich het afo abduschä.